Public procurement notice: Contract Award Notice
Published: 2024-09-17
Buyer: Úrad pre verejné obstarávanie
Country: SK
Region: SK010
Contract type: Works
Procedure: Open procedure
CPV classification: 44000000 | 45000000: Construction work | 45100000: Site preparation work | 45111000 | 45111200
Estimated value: 5727443.3 EUR
Award criteria: price

Technical requirements: Predmetom zákazky je uskutočnenie stavebných a projekčných prác pre projekt: Strategický park Valaliky – Fáza 1 - Externá infraštruktúra – Dopravná infraštruktúra – Križovanie ŠRT s cestou III/381.

Celkový opis projektu je uvedený v Súhrnnej sprievodnej správe a pláne organizácie výstavby.  

Výstavbou strategického parku Volvo vznikne potreba dopravnej obslužnosti tohto parku a jeho napojenie na existujúcu cestnú infraštruktúru, ktorej kostru v súčasnosti tvorí rýchlostná cesta R4 a cesta I/17 doplnená cestami tretej triedy. Táto dopravná kostra bude výhľadovo doplnená o v súčasnosti budovanú stavbu rýchlostná cesta R2 Šaca – Košické Oľšany II. úsek. V záujmovom území je v príprave ešte stavba Rýchlostná cesta R2 Šaca – Košické Oľšany I. úsek ktorej význam ešte vzrástol pripravovanou investíciou. Existujúce ako aj budované rýchlostné cesty R2 a R4 sú v štvorpruhovom usporiadaní v kategórii R 24,5/120.

V rámci územia priemyselného parku vypĺňa železničná infraštruktúra jeho východnú časť a je napojená na jestvujúcu železničnú trať č. 109B (TTP) Hidasnémeti – Čaňa – Barca v medzistaničnom úseku Barca – Čaňa. Po severnej strane záujmového územia v smere západ – východ sa nachádza existujúca širokorozchodná železničná infraštruktúra. Jedná sa o elektrifikovanú širokorozchodnú trať Haniska - Maťovce (št. hranica UA). Budovanie cestnej infraštruktúry vyžaduje zásah do existujúcej trate širokého rozchodu v potrebu výstavby mimoúrovňového križovania v medzistaničnom úseku výhybňa Hornád – ŽST Haniska p. K, ŠRT. Projekt uvažuje aj s výstavbou novej železničnej stanice Valaliky s pripojovacou koľajou, novým terminálom integrovanej osobnej dopravy (TIOP Valaliky).

V rámci prípravy Strategického územia Valaliky sa vybudujú koridory dátových chráničiek, ktoré budú prepájať miesta s existujúcimi dátovými rozvodmi jednotlivých prevádzkovateľov a poskytovateľov dátových služieb, čím sa zabezpečí možnosť budúceho bezproblémového napojenia. 

Podrobnejší opis je obsiahnutý v technických správach jednotlivých stavebných objektov, ktoré sú súčasťou projektovej dokumentácie v stupni dokumentácia pre stavebné povolenie „DSP“).

Verejný obstarávateľ osobitne upozorňuje záujemcov, že zásady organizácie výstavby vychádzajú z požiadaviek užívateľa trate ŠRT, spoločnosti U.S. Steel Košice, s.r.o., ktorého stanovisko realizácii výluky na ŠRT je nasledovné:

„Žiadame aby nepretržitá odstávka, tzv. N-výluka širokorozchodnej trate (ďalej len ŠRT) nepresiahla dĺžku trvania maximálne 10 dní. Presný termín odstávky požadujeme dohodnúť s USSK v dostatočnom časovom predstihu, najmenej 6 mesiacov vopred. Zároveň žiadame aby z technických dôvodov bola výluka ŠRT realizovaná v mesiacoch máj až november tak, aby počas nej nebolo potrebné zabezpečovať rozmrazovanie surovín. Ostatné odstávky potrebné pre realizáciu stavby žiadame vykonávať vo vlakových prestávkach. Vzhľadom na dôležitosť eliminácie rizík súvisiacich so zásobovaním spoločnosti žiadame, aby požiadavky uvedené vyššie v tomto bode boli zapracované do podkladov pre verejné obstarávanie budúceho dodávateľa stavby s tým, že ich bude musieť akceptovať a zároveň bude musieť úzko spolupracovať s USSK, najmä s Útvarom riaditeľa pre strategické suroviny a s DZ Doprava.“


Toto stanovisko je uvedené aj v dokladovej časti stavby.

Bližšia špecifikácia predmetu zákazky je uvedená vo Zväzku 3 Opis predmetu zákazky týchto súťažných podkladov.
Miesto uskutočňovania predmetu zákazky je podrobne uvedené vo Zväzku 3 Opis predmetu zákazky súťažných podkladov.
Verejný obstarávateľ vyhodnotí ponuky v súlade s § 44 ods. 3 písm. c) zákona o verejnom obstarávaní na základe kritéria – Najnižšia cena.

1	Jediným kritériom na vyhodnotenie ponúk je najnižšia cena za poskytnutie predmetu zákazky vypočítaná a vyjadrená v eurách bez DPH. 
2	Cenu uchádzač uvedie do priloženého formulára „Návrh na plnenie kritérií“, ktorý tvorí Prílohu č. 10 týchto súťažných podkladov.
3	Komisia na vyhodnocovanie ponúk bude postupovať tak, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Hodnotenie ponúk bude v zmysle § 53 zákona o verejnom obstarávaní.
4	Úspešný bude ten uchádzač, ktorý ponúkne za predmet zákazky najnižšiu cenu a splní podmienky účasti. Poradie ostatných uchádzačov sa zostaví podľa výšky ponukovej ceny vzostupne (od najnižšej po najvyššiu ponukovú cenu) od 2 po x, kde x je počet uchádzačov, ktorých ponuky sa vyhodnocovali.
5	Ak dvaja alebo viacerí uchádzači predložia ponuku s rovnakou cenou za obstarávaný predmet zákazky, považuje sa za uchádzača s lepším umiestnením ten uchádzač, ktorý bude mať nižšiu cenu s DPH za SO 421.
Lehoty na predloženie žiadosti o nápravu a/alebo námietok upravuje platný a účinný zákon o verejnom obstarávaní.